El Departament d'Educació impulsa des de fa anys la integració de les tecnologies de la informació i de la comunicació a l'ensenyament i l'aprenentatge, mitjançant plans de dotació i manteniment d'equipaments, accions de formació del professorat, suport i coordinació, desenvolupament de continguts i provisió de serveis.
Entre aquests projectes i serveis destaquen la Xarxa Telemàtica Educativa de Catalunya, que proporciona connexió i serveis d'Internet al professorat, als centres educatius i als serveis educatius del Departament d'Educació, i el portal educatiu edu365.com, adreçat a l'alumnat i a les seves famílies, que materialitza així una comunitat educativa virtual de gran abast i contingut.
És en aquest marc de formació en noves tecnologies, que el Departament d'Educació ha considerat oportú convocar novament un concurs públic per a la concessió de beques que facilitin la col·laboració d'estudiants universitaris i de cicles formatius de grau superior en els diversos àmbits relacionats amb les tecnologies de la informació, per tal que l'experiència que assoleixin enriqueixi la seva formació acadèmica alhora que els dóna una experiència pràctica del funcionament de l'Administració, i els prepara per al seu exercici professional.
Per tot això, d'acord amb el que preveu la Llei 38/2003, de 17 de novembre, general de subvencions, i el capítol IX del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre,
Obrir convocatòria per adjudicar 7 beques de col·laboració a estudiants o titulats/des recents, tant d'universitats com de cicles formatius de grau superior, de centres i universitats de Catalunya, relacionats amb les tecnologies de la informació per desenvolupar, mitjançant una beca, tasques que els permetin formar-se en tecnologies de la informació aplicades a l'educació.
Oferir la pròrroga de les 11 beques atorgades l'any 2007, tal com permet el punt 4.2 de les bases de la convocatòria publicada per Ordre EDU/578/2006, de 7 de desembre (DOGC núm. 4782, de 18.12.2006).
Les beques reservades a la pròrroga que, si s'escau, no es cobreixin, acreixeran les set noves beques.
La despesa derivada de la concessió de les beques, per un import màxim de 192.960,00 euros, queda condicionada a l'existència de crèdit adequat i suficient en la partida EN01 D/480000100/1210 o equivalent del pressupost de la Generalitat de Catalunya per a l'any 2008.
Els interessats poden presentar les seves sol·licituds en el termini de 15 dies naturals a partir de l'endemà de la publicació d'aquesta Ordre al DOGC.
Es delega en el/la director/a de Serveis la competència per resoldre aquesta convocatòria.
L'adjudicació de les beques i l'execució de la depesa s'ha de fer durant l'any 2008.
L'objecte d'aquesta convocatòria és la concessió de 7 beques de col·laboració a estudiants o titulats/des recents, tant d'universitats com de cicles formatius de grau superior, de centres i universitats de Catalunya, relacionats amb les tecnologies de la informació per desenvolupar, mitjançant una beca, tasques que els permetin formar-se en tecnologies de la informació aplicades a l'educació.
A més, es prorroguen les 11 beques atorgades l'any 2007, tal com permet el punt 4.2 de les bases de la convocatòria corresponent.
Les beques de col·laboració tenen per finalitat l'augment de la formació teoricopràctica i la preparació professional dels/de les estudiants i titulats/des seleccionats/des a través de la seva participació en els camps de la informàtica, telemàtica, audiovisuals i els multimèdia aplicats a l'educació, seguint els programes que desenvolupa el Departament d'Educació, experiència que els/les qualifica per al seu futur professional més immediat.
3.1 Podran sol·licitar les beques totes les persones que tinguin 18 o més anys, l'1 de gener de 2008, sempre que posseeixin el certificat de coneixements de català del nivell C o equivalent, i que reuneixin els requisits de la modalitat de la beca A o B que s'indiquen als apartats 2 i 3 d'aquesta base.
Les persones que haguessin obtingut una beca en la convocatòria anterior a aquesta, en qualsevol de les modalitats, no poden prendre part en la convocatòria d'enguany, tret dels casos de pròrroga previstos als punts 4 i 5 d'aquesta base.
3.2 Modalitat A: 4 beques van adreçades a estudiants de les universitats de Catalunya que hagin superat el 40% dels crèdits, o que hagin finalitzat, en els anys 2006 o 2007, algun dels estudis següents: enginyeria de telecomunicació, enginyeria informàtica, llicenciatura en comunicació audiovisual, enginyeria tècnica de telecomunicació (totes les especialitats), enginyeria tècnica d'informàtica de gestió, enginyeria tècnica d'informàtica de sistemes, graduat en multimèdia (títol propi), llicenciatura o diplomatura en biblioteconomia i documentació, magisteri o pedagogia.
3.3 Modalitat B: 3 beques van adreçades a estudiants de centres de Catalunya que hagin superat el 40% dels crèdits, o que hagin finalitzat, en els anys 2006 o 2007, algun dels cicles formatius de grau superior de les famílies professionals de formació professional específica següents: arts gràfiques, arts plàstiques i disseny, electricitat i electrònica, comunicació, imatge i so o informàtica.
3.4 A més a més de les quatre beques que es convoquen en la modalitat A, es prorroguen vuit beques més de la mateixa modalitat per als/ a les estudiants o titulats/des que hagin gaudit d'aquesta beca durant l'any 2007.
Les beques reservades a la pròrroga que, si s'escau, no es cobreixin, acreixeran les previstes a l'apartat 3.2 d'aquesta base.
3.5 A més a més de les tres beques que es convoquen en la modalitat B, es prorroguen tres beques més de la mateixa modalitat per als/a les estudiants o titulats/des que hagin gaudit d'aquesta beca durant l'any 2007.
Les beques reservades a la pròrroga que, si s'escau, no es cobreixin, acreixeran les previstes a l'apartat 3.3 d'aquesta base.
Lloc de realització, durada i dedicació
4.1 La col·laboració es durà a terme habitualment en locals del Departament d'Educació i eventualment en d'altres llocs, com ara centres educatius o empreses, d'acord amb les condicions i necessitats de desenvolupament del servei.
4.2 La col·laboració s'iniciarà durant el mes de gener de 2008 i acabarà el dia 31 de desembre de 2008.
Els/les estudiants o titulats/des que hagin iniciat aquesta beca durant l'any 2008, podran prorrogar-la, com a màxim, per al període següent, en el cas que s'obri una nova convocatòria, i es reduirà de l'oferta de beques de la nova convocatòria el nombre de beques prorrogades.
4.4 Els/les becaris/àries podran absentar-se de la realització de les tasques de la beca per tal d'assistir a exàmens o d'altres proves oficials en el marc dels estudis que estiguin cursant.
Cada beca de la modalitat A té una dotació econòmica mensual de 920,00 euros per a 30 hores de dedicació, que es farà efectiva en pagaments a mesos vençuts, amb les retencions legals corresponents, un cop emès un informe favorable dels/de les tutors/res dels/de les becaris/àries.
Cada beca de la modalitat B té una dotació econòmica mensual de 840,00 euros per a 30 hores de dedicació, que es farà efectiva en pagaments a mesos vençuts, amb les retencions legals corresponents, un cop emès un informe favorable pels/per les tutors/es dels/de les becaris/àries.
Drets i obligacions dels/de les adjudicataris/àries
6.1 Els/les becaris/àries tenen dret al seguiment personalitzat de la seva tasca mitjançant la tutoria que es designi, a rebre un certificat de la Direcció de Serveis que acrediti la col·laboració prestada i a tenir individualment una pòlissa d'assegurança d'accident.
6.2 Els/les becaris/àries desenvoluparan tasques i funcions en els àmbits de les comunicacions telemàtiques, els recursos digitals, els recursos audiovisuals, el desenvolupament d'aplicacions informàtiques i la implementació i manteniment d'estructures d'equipaments, i atendran les instruccions dels/de les responsables corresponents.
Els mecanismes de control horari s'ajustaran al màxim als habituals del Departament d'Educació.
Lloc i termini de presentació de les sol·licituds
Les sol·licituds es poden presentar a partir de l'endemà de la publicació d'aquesta Ordre al DOGC, adreçades al Departament d'Educació, Àrea TIC (Via Augusta, 202, 08021 Barcelona).
El Departament d'Educació podrà demanar als sol·licitants l'aportació d'informació i documents complementaris.
E/la sol·licitant també haurà de presentar una declaració conforme no es troba en cap de les causes que impedeixen obtenir la condició de beneficiari de la beca, d'acord amb el que estableix l'article 13.2 de la Llei 38/2003, de 17 de novembre, general de subvencions.
L'ordenació final dels aspirants es realitzarà sumant la puntuació d'ambdues fases, i recollirà l'especificació del perfil que pot aportar cada aspirant.
Experiència i/o pràctiques que es valoren
La valoració de l'experiència/pràctiques prevista a l'apartat anterior es farà sobre els camps següents, segons el perfil requerit:
a) Tècnic/a de so: coneixements i/o experiència en enregistraments de so directe en produccions audiovisuals.
Coneixements i/o experiència en locucions i postproducció d'àudio amb equips professionals.
b) Operador/a d'imatge: coneixements i/ o experiència en enregistraments audiovisuals amb equips professionals.
Coneixements i/o experiència en postproducció d'audiovisuals amb equips i programes professionals.
Coneixements i/o experiència en l'elaboració i desenvolupament de DVD i publicació de vídeos a la xarxa.
c) Documentació i publicació electrònica, disseny i dibuix gràfic, composició i maquetació de productes telemàtics i multimèdia.
Coneixements i/o experiència en aplicacions ofimàtiques.
Aplicacions d'edició gràfica i animació.
Aplicacions d'edició web (HTML).
Interacció, multimèdia, Internet.
Llenguatges de programació HTML, Javascript i AcionScript.
Fulls d'estil CSS i capes en HTML.
d) Administració de sistemes informàtics, telemàtics, desenvolupament, comunicacions, microinformàtica, xarxes locals i bases de dades.
Coneixements i/o experiència de programació amb PHP i/o Java, bases de dades Oracle i MySQL, directori d'usuaris LDAP, sistemes GNU/Linux, Solaris i Windows, servidors d'aplicacions Oracle IAS i Tomcat, codificació HTML, XML i JavaScript.
Coneixements i/o experiència d'ofimàtica avançada, xarxes locals i els seus protocols de treball i comunicació associats.
Coneixements i/o experiència en entorns d'aprenentatge Moodle.
e) Accessibilitat i ajudes tècniques
Coneixements i/o experiència en:
Edició de codi HTML, Javascript, ActionScript, Java i Flash accessible.
Instal·lació, configuració i personalització de les opcions d'accessibilitat i ajudes tècniques en Linux i programari lliure.
La selecció dels/de les aspirants la durà a terme una comissió formada per una presidència i tres vocals, tots ells tècnics.
La presidència i un/a vocal seran designats/des per el/la director/a de Serveis, un/a segon/a vocal serà designat/da pel/per la director/a general d'Innovació i un/a últim/a vocal serà designat/da pel/per la director/a general d'Ensenyaments Professionals, Artístics i Especialitzats.
La comissió de selecció establirà els criteris de ponderació en l'aplicació del barem esmentat al punt novè d'aquesta Ordre, que s'hauran de fer públics al tauler d'anuncis del Departament d'Educació.
La comissió de selecció, d'acord amb les sol·licituds presentades i els mèrits al·legats, farà pública al tauler d'anuncis del Departament d'Educació la proposta d'aspirants seleccionats per ordre de puntuació, fent constar l'especialitat, i en el cas dels aspirants exclosos, el motiu d'exclusió.
Les reclamacions presentades s'estimaran o desestimaran en la resolució del/la director/a de Serveis en què s'aprovi la llista definitiva de seleccionats, suplents i exclosos.
La Resolució es publicarà al tauler d'anuncis del Departament d'Educació i es notificarà individualment a tots els interessats.
Així mateix, es publicarà al DOGC quan l'import concedit sigui igual o superior a 3.000,00 euros.
En la resolució es faran constar, d'una banda, les beques prorrogades, si n'hi ha, i els/les aspirants adjudicataris/àries de les noves beques i els/les suplents per ordre de puntuació amb especificació del perfil aportat; de l'altra, la resta de candidats i també els/les exclosos/es.
Així mateix, s'indicarà la possibilitat d'interposar recurs, l'òrgan davant el qual es podrà interposar i el termini per fer-ho.
La concessió d'aquestes beques no implica cap mena de vinculació, ni laboral ni administrativa, entre la persona seleccionada i el Departament d'Educació.
El termini màxim per resoldre aquesta convocatòria serà de dos mesos des del dia següent de la data de finalització del termini de presentació de sol·licituds.
Acceptació de la beca de col·laboració
Els/les aspirants seleccionats/des hauran de formalitzar l'acceptació de la beca mitjançant la signatura d'un document on s'han de comprometre a complir les condicions generals establertes en aquestes bases i també les específiques que s'incloguin en el document esmentat.
Revocació i renúncia a la beca de col·laboració
L'incompliment per part del/de la beneficiari/ària de les condicions establertes en aquestes bases i les que s'estableixin en el document a què s'ha fet referència a l'apartat anterior, comportarà la revocació de la beca de col·laboració.
En els supòsits de revocació o renúncia a una beca de col·laboració, el/la director/a de Serveis podrà adjudicar-la, dins de l'ordre establert, a una de les persones que hagin estat designades suplents en la resolució d'adjudicació.
En cas que es produeixi una vacant, aquesta es cobrirà amb la següent persona de la llista de suplents que tingui el mateix perfil que la persona sortint.
En cas de renúncia de l'adjudicatari/ària, el/la director/a de Serveis ha de resoldre, atenent a la normativa vigent i a les circumstàncies concurrents, si correspon la devolució total o parcial de les quantitats satisfetes i si correspon la suspensió o l'anul·lació dels pagaments restants.
Obligacions dels/de les beneficiaris/àries
Les persones adjudicatàries de la beca estaran obligades a facilitar tota la informació que li sigui requerida per la Intervenció General de la Generalitat de Catalunya, la Sindicatura de Comptes i altres òrgans competents.